
Түркістан облысы білім басқармасының Кентау қаласы «Мамандандырылған  «Дарын» мектеп-интернаты» КММ

ХАТТАМА   №25
Күні: 2026 жылғы  14 сәуір
Өткізілген орны: «Дарын» мектеп-интернаты
Тақырыбы: Жасөспірімдер арасындағы құқықтық тәртіп пен өзара құрметті қалыптастыру
Қатысқандар: 
Кентау қаласы полиция бөлімінің ювеналды полиция инспекторы    
 Н. Асылбек
Тәрбие ісі жөніндегі орынбасары: А.Н. Байболова
Социолог : Ү.Е.Садыкова
Сынып жетекшісі Ж.Д. Айдарова  8- сынып оқушылары
Күн тәртібі:
1. Құқықбұзушылықтың алдын алу
2. Қоғамдық қауіпсіздік
3. Буллинг , әлімжеттік
Тыңдалды:
1-мәселе бойынша:
Жиналысты тәрбие ісі жөніндегі орынбасары А.Н. Байболова ашып, күн тәртібімен таныстырды.
Кентау қаласы полиция бөлімінің ювеналды полиция инспекторы Н. Асылбек сөз алып, жасөспірімдер арасындағы құқықбұзушылықтың алдын алу бағытында түсіндірме жұмыстарын жүргізді. Ол оқушыларға Қазақстан Республикасының заңнамаларына сәйкес кәмелетке толмағандардың жауапкершілігі, құқықбұзушылық түрлері және олардың салдары туралы нақты мысалдар келтіре отырып баяндады.
Сонымен қатар, сынып ішінде орын алған келеңсіз жағдайға тоқталып, оның себеп-салдары талданды. Аталған жағдай оқушылар арасындағы түсінбеушілік пен өзара сыйластықтың жеткіліксіздігінен туындағаны 

айтылды. Қатысушылар тарапынан бұл жағдайға құқықтық және тәрбиелік тұрғыдан баға берілді.
Сынып жетекшісі Ж.Д. Айдарова оқушылармен жүргізілген алдын ала жұмыстар туралы айтып, әр оқушымен жеке әңгіме өткізілгенін жеткізді. Оқушылар өз пікірлерін білдіріп, жіберілген қателіктерін түсінгендерін айтты.
2-мәселе бойынша:
А. Н. Байболова қоғамдық қауіпсіздік мәселесіне тоқталып, мектеп ішінде және одан тыс жерлерде қауіпсіздік ережелерін сақтау қажеттігін атап өтті.
Оқушыларға көшеде, қоғамдық орындарда, көлікте және интернет кеңістігінде өзін-өзі ұстау мәдениеті түсіндірілді. Төтенше жағдайларда дұрыс әрекет ету, үлкендердің нұсқауын орындау және қауіпсіздік талаптарын бұзбау керектігі ескертілді.
3-мәселе бойынша:
Ү. Е. Садыкова буллинг пен әлімжеттіктің алдын алу мәселесін көтерді. Буллингтің психологиялық және әлеуметтік зияны туралы кеңінен түсіндірілді.
Оқушыларға бір-біріне құрметпен қарау, кемсіту мен қорлауға жол бермеу, қиын жағдайға тап болған сыныптастарына қолдау көрсету қажеттілігі айтылды. Сонымен қатар, кез келген келеңсіз жағдайды жасырмай, дер кезінде мұғалімдерге немесе мектеп әкімшілігіне хабарлау керектігі түсіндірілді.
Қаулы:
1. Сыныпта орын алған келеңсіз жағдай бойынша тәрбиелік жұмыстар күшейтілсін. 
2. Оқушылар арасында құқықтық тәрбие беру және түсіндіру жұмыстары жүйелі түрде жүргізілсін. 
3. Буллинг пен әлімжеттіктің алдын алу мақсатында тұрақты профилактикалық іс-шаралар ұйымдастырылсын. 
4. Сынып жетекшісі оқушылармен жеке және топтық жұмыстарды жалғастырсын. 
5. Оқушылар арасында өзара құрмет пен жауапкершілік мәдениетін қалыптастыру бағытындағы жұмыстар күшейтілсін.
Жауапты тұлғалар: А.Н. Байболова, А.А. Науанов, Ж.Д. Айдарова
Хатшы: ____________________









